Maktabgacha va maktab ta’limi vazirligi tashabbusi bilan tashkil etilgan velomarafonda bolalar esdalik medallari, sovg‘alar bilan taqdirlandi. Shuningdek, ishtirokchilar uchun ko‘ngilochar dastur tashkil etilib, turli tanlov, o‘yinlar o‘tkazildi. Foto: Maktabgacha va maktab ta’limi vazirligi Bolalar velomarafonining asosiy maqsadi atrof-muhitni muhofaza qilish va yashil transport turidan foydalanish sohasida barqaror ko‘nikmalarni rivojlantirish, shuningdek, maktabgacha yoshdagi bolalar o‘rtasida velosportni ommalashtirish, sog‘lom turmush tarzini targ‘ib qilish va xulq-atvor madaniyatini oshirish, yo‘l harakati xavfsizligi qoidalariga rioya qilishga o‘rgatishdan iborat. Ma’lumot uchun, O‘zbekistonda 2021 yilda maktabgacha ta’lim tizimiga ekologik ta’lim-tarbiyani hamda bolalar uchun begovel haydash metodikasini joriy qilish bo‘yicha loyiha ishga tushirilgan.